**Lejekontrakt**

Det bekræftes herved, at ferielejlighed nr. [vælg: 1-2-3-4-5-6-7-8] i

“Villa Diana”

Via Nemorense 4

Nemi (Roma)

Italien

udlejes til nedenstående lejer.

**Lejeperiode**

Lejemålet går fra lørdag d. [dato, inkl. år] kl. 16 til lørdag d. [dato, inkl. år] kl. 10.00.

**Pris**

Prisen for lejemålet udgør kr. [pris], inkl. el, vand, varme, trådløst internet, rengøring, sengelinned, håndklæder, viskestykker og karklude.

Det bemærkes, at der efterfølgende kan opkræves gebyr for manglende oprydning ved afrejse eller hvis lejligheden efterlades i en stand, som ikke er forenelig med foreningens retningslinjer. Gebyret fastsættes af bestyrelsen efter en konkret vurdering.

*(Udlejer kan derfor overveje at opkræve et depositum for at være sikker på, at der er penge til betaling af dette gebyr, som kan ligge mellem 500 og 1.500 kr.)*

**Depositum**

Der opkræves derfor et depositum på kr. [pris], som indbetales **senest** [dato] på [konto xxx/via MobilePay eller andet]. For identifikation angiv navn og uge. Overskydende depositum returneres senest 14 dage efter lejeperiodens ophør, såfremt lejligheden er afleveret i samme stand, som den er overtaget. Depositummets størrelse kan reduceres eller der kan opkræves efterbetaling, hvis der er nødvendigt med ekstrarengøring eller udbedring af skader eller mangler. Tilbagebetaling af depositum efter endt lejemål sker til [angiv lejers kontooplysninger eller lignende].

**Indbetaling af leje**

Indbetaling af lejen kan ske [på konto xxx/via MobilePay eller andet]. Beløbet bedes indbetalt **senest [dato]**. For identifikation angiv navn og uge.

Ved indbetaling accepteres betingelserne i denne kontrakt af lejer. Er beløbet ikke indbetalt senest på denne dato, forbeholder udlejer sig ret til at søge lejligheden udlejet til anden side.

**Opsigelse**

Lejer kan opsige aftalen indtil [14] dage før lejeperiodens start. *(udlejer vurderer, om dette skal være en mulighed)*

**Mangler eller hvis noget går i stykker**

Lejer er over for udlejer erstatningspligtig for skader, der forvoldes på bygning, inventar eller fællesfaciliteter.

Hvis service eller andet går i stykker, eller der er mangler under opholdet, skal man kontakte udlejer. I særlige tilfælde kan man skrive en SMS til bestyrelsesmedlem Betty Søgaard på +45 20 77 60 60 eller til bestyrelsesmedlem Ulla Harager på +45 20 42 55 49 med henblik på at få rettet op herpå.

Mistes nøglen er lejer erstatningspligtig herfor.

**Ankomst**

Ankomst kan ikke ske før lørdag kl. 16.

Der findes ikke en modtagereception på stedet. Nøgle forefindes på stedet i et nøgleskab, hvortil der skal anvendes en kode. Koden er [koden angives].

**Afrejse**

Afrejse skal ske før lørdag kl. 10.

Ved afrejse efterlades det snavsede linned, håndklæder, viskestykker og karklude lagt sammen i en bunke ved indgangen, så det er nemt for rengøringen at bære op. Man skal IKKE vende vrangen ud af.

Alt service vaskes op, tørres af og sættes på plads i skabene.

Der foretages oprydning, tømmes affaldsbøtter, rengøres køleskab og affaldsbøtter.

Affald og flasker tages med op og tømmes i containerne på vejen.

Nøglen skal ved lejemålets ophør sættes tilbage i nøgleskabet.

**Udlejers ansvar**

I tilfælde af, at udlejer kan gøres erstatningsansvarlig for så alvorlige mangler i udlejningen, at beboelse af lejligheden ikke har kunnet lade sig realisere, kan erstatningspligten ikke overstige det af lejer indbetalte beløb.

**Generelt**

Udlejer skal gøre opmærksom på, at stedet tilhører en forening af primært danske delejere og derfor hovedsageligt benyttes af stamgæster, der værner om stedet. Lejer bedes derfor ligeledes værne om lejligheden, huset og omgivelserne samt tage hensyn til ferierende og fastboende.

Vi ønsker jer en god ferie og et godt ophold i Villa Diana!

Der henvises i øvrigt til [www.villadiana.dk](http://www.villadiana.dk) for yderligere information om området, stedet og delejerforeningen.

**Lejer Udlejer**

Dato: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift Underskrift

[navn] [navn]

[adresse] [adresse]

[postnummer og by] [postnummer og by]

[emailadresse] [emailadresse]

[mobilnummer] [mobilnummer]